CELEX: 32021R1820
Language: lt
Date: 2021-10-18 00:00:00
Title: Komisijos įgyvendinimo reglamentas (ES) 2021/1820 2021 m. spalio 18 d. kuriuo iš dalies keičiamas Įgyvendinimo reglamentas (ES) 2017/325, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, importuojamiems Kinijos Liaudies Respublikos kilmės labai atspariems tempimui poliesterių siūlams nustatomas galutinis antidempingo muitas

2021 10 19   
               
               
                  LT
               
               
                  Europos Sąjungos oficialusis leidinys
               
               
                  L 369/3
               
            
         KOMISIJOS ĮGYVENDINIMO REGLAMENTAS (ES) 2021/1820
         2021 m. spalio 18 d.
         kuriuo iš dalies keičiamas Įgyvendinimo reglamentas (ES) 2017/325, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, importuojamiems Kinijos Liaudies Respublikos kilmės labai atspariems tempimui poliesterių siūlams nustatomas galutinis antidempingo muitas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1), ypač į jo 11 straipsnį,
         kadangi:
         
                     (1)
                  
                  
                     į Sąjungą importuojamiems Kinijos Liaudies Respublikos kilmės labai atspariems tempimui poliesterių siūlams taikomos antidempingo priemonės – 5,1–9,8 % muito norma atrinktiems eksportuojantiems KLR gamintojams. Neatrinktiems bendradarbiaujantiems eksportuojantiems gamintojams buvo nustatyta 5,3 % muito norma. Be to, Tarybos įgyvendinimo reglamentu (ES) Nr. 1105/2010 (2)
                        . importuojamiems labai atspariems tempimui poliesterių siūlams nustatyta 9,8 % muito norma visos šalies mastu;
                  
               
                     (2)
                  
                  
                     atlikus priemonių galiojimo termino peržiūrą, pradinių priemonių taikymas Komisijos įgyvendinimo reglamentu (ES) 2017/325 (3) pratęstas dar penkeriems metams;
                  
               
                     (3)
                  
                  
                     Komisijos įgyvendinimo reglamente (ES) 2019/1706 (4) padaryta išvada, kad bendrovė „Wuxi Solead Technology Development Co., Ltd“ (toliau – „Wuxi Solead“) atitiko kriterijus, kad būtų laikoma nauju eksportuojančiu gamintoju, ir jos pavadinimas įtrauktas į neatrinktų bendradarbiaujančių bendrovių sąrašą;
                  
               
                     (4)
                  
                  
                     2020 m. sausio 16 d. pakeitusi savo pavadinimą (5)2020 m. gegužės 26 d. bendrovė paprašė Komisijos patvirtinti, kad pavadinimo pakeitimas nedaro įtakos bendrovės teisei naudotis individualia antidempingo muito norma, taikyta bendrovei ankstesniu pavadinimu;
                  
               
                     (5)
                  
                  
                     Komisija išnagrinėjo pateiktą informaciją ir padarė išvadą, kad pavadinimo pakeitimas nedaro poveikio Įgyvendinimo reglamente (ES) 2019/1706 nustatytiems faktams, visų pirma – „Wuxi Solead“ taikomai antidempingo muito normai;
                  
               
                     (6)
                  
                  
                     2021 m. liepos 8 d. Komisija informavo suinteresuotąsias šalis apie minėtą išvadą ir paragino jas per nustatytą terminą pateikti pastabų. Pastabų negauta;
                  
               
                     (7)
                  
                  
                     šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            
               1.   Įgyvendinimo reglamento (ES) 2017/325 priede nuoroda į bendrovę
               
                  
                              „Wuxi Solead Technology Development Co., Ltd.
                           
                           
                              Yixing City“
                           
                        
               turėtų būti laikoma nuoroda į bendrovę
               
                  
                              „Jiangsu Solead New Material Group Co., Ltd.
                           
                           
                              Yixing City“
                           
                        
            
            
               2.   Neatrinktiems bendradarbiaujantiems Kinijos eksportuojantiems gamintojams taikomas papildomas TARIC kodas A977 nuo 2020 m. sausio 16 d. taikomas „Jiangsu Solead New Material Group Co., Ltd, Yixing City“. Bet koks galutinis muitas, sumokėtas už importuojamus „Jiangsu Solead New Material Group Co., Ltd, Yixing City“ pagamintus produktus, viršijantis antidempingo muitą, nustatytą Įgyvendinimo reglamento (ES) 2017/325 1 straipsnio 2 dalyje „Wuxi Solead Technology Development Co., Ltd.“, grąžinamas arba atsisakoma jį išieškoti pagal taikomus muitų teisės aktus.
            
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 18 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 176, 2016 6 30, p. 21.
         
            (2)  2010 m. lapkričio 29 d. Tarybos įgyvendinimo reglamentas (ES) Nr. 1105/2010, kuriuo nustatomas galutinis antidempingo muitas ir laikinojo muito, nustatyto importuojamiems Kinijos Liaudies Respublikos kilmės labai atspariems tempimui poliesterių siūlams, galutinis surinkimas ir baigiamas tyrimas dėl importuojamų Korėjos Respublikos ir Taivano kilmės labai atsparių tempimui poliesterių siūlų (OL L 315, 2010 12 1, p. 1).
         
            (3)  2017 m. vasario 24 d. Komisijos įgyvendinimo reglamentas (ES) 2017/325, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, importuojamiems Kinijos Liaudies Respublikos kilmės labai atspariems tempimui poliesterių siūlams nustatomas galutinis antidempingo muitas (OL L 49, 2017 2 25, p. 6).
         
            (4)  2019 m. spalio 10 d. Komisijos įgyvendinimo reglamentas (ES) 2019/1706, kuriuo iš dalies keičiamas Įgyvendinimo reglamentas (ES) 2017/325, kuriuo, atlikus priemonių galiojimo termino peržiūrą pagal Europos Parlamento ir Tarybos reglamento (ES) 2016/1036 11 straipsnio 2 dalį, importuojamiems Kinijos Liaudies Respublikos kilmės labai atspariems tempimui poliesterių siūlams nustatomas galutinis antidempingo muitas (OL L 260, 2019 10 11, p. 42).
         
            (5)  Yixing Market Supervision Administration –Notice on Appoval for Registration of Alternation of Foreign-invested company (02821322-6) Corrigendum of Foreign-invested Company [2020] No. 01160001 Unified Social Credit Identifier: 91320282330802782.